31. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 176126/7306 της 24 Αυγ./28 Σεπτ. 1963 (ΦΕΚ Β΄  438) Περί μέτρων περιορισμού χρήσεως ENDRIN. ΄Εχοντες υπ’ όψιν: 1)Τας διατάξεις των εδαφ. γ΄ και ς΄ της παρ. 1 του άρθρ. 32 του Νόμ. 2147/52. 2)Την σύμφωνον γνώμην της Επιτροπής Ελέγχου Γεωργικών Φαρμάκων του άρθρ. 137 του υπ’ αριθ. 4/2.1.61 Β.Δ/τος, ληφθείσαν κατά την υπ’ αριθ. 293/1.8.63 συνεδρίασιν αυτής, αποφασίζομεν: Α.Επιτρέπομεν προσωρινώς και μέχρι νεωτέρας ημών, την χρησιμοποίησιν σκευασμάτων γεωργικών φαρμάκων υπό μορφήν κόνεων επιπάσεων περιεχόντων ενδρίνην (ENDRIN) είτε μόνην είτε εν προσμίξει μετ’ άλλων φαρμάκων, αποκλειστικώς και μόνον δια την καταπολέμησιν του ακανθώδους σκώληκος (EARIAS INSULANA) του βάμβακος εις την περιφέρειαν Νομού Λακωνίας. Β.Η προς τον ανωτέρω σκοπόν διάθεσις των εν λόγω σκευασμάτων θα ενεργήται αποκλειστικώς και μόνον βάσει συνταγών εκδιδομένων υπό των αρμοδίως εξουσιοδοτημένων γεωπόνων δημοσίων υπαλλήλων ή οργανισμών κλπ. ή ιδιωτευόντων γεωπόνων, κατά τα περί διαθέσεως οργανοφωσφορικών εστέρων ισχύοντα. Γ .Επί της συσκευασίας των εν λόγω σκευασμάτων κόνεων επιπάσεων περιεχόντων ενδρίνην, δέον να αναγράφωνται υποχρωτικώς και υπό ευθύνην του παρασκευαστού ή του πωλητού τα κατωτέρω προφυλακτικά μέτρα πλέον των λοιπών υπό του άρθρ. 21 του Νόμ. 2147/52 οριζομένων ενδείξεων (ηγγυημένη σύνθεσις, όνομα παρασκευαστού, καθαρόν περιεχόμενον κλπ.). Ενδείξεις προφυλακτικών μέτρων. 1)Η χρήσις του φαρμάκου τούτου περιέχοντος ενδρίνην επιτρέπεται αποκλειστικώς και μόνον εναντίον του ακανθώδους σκώληκος του βάμβακος. 2)Προσοχή: Η ενδρίνη κόνις επιπάσεως είναι δηλητήριον δια τον άνθρωπον και τα ζώα. Οι χρησιμοποιούντες το ΚΟΤΟΝ-ΝΤΑΣΤ που περιέχει ενδρίνη πρέπει να έχουν υπ’ όψιν των ότι οι κίνδυνοι εκ του φαρμάκου τούτου δεν είναι μόνον άμεσοι (εκ της οξείας τοξικότητος) αλλά και έμμεσοι εκ της χρονίας τοξικότητος. Μπορεί δηλ. να εκδηλωθούν και πολύ αργότερα μετά μακράν χρήσιν του φαρμάκου λόγω της «αθροιστικής ιδιότητος» της ενδρίνης, οπότε η θεραπεία είναι πολύ δύσκολος. Δια τούτο πρέπει μετά προσοχής και εν γνώσει των κινδύνων να τηρούνται τα κάτωθι υποδεικνυόμενα μέτρα. 3)Κατά την εφαρμογήν πρέπει να αποφεύγηται η επαφή του φαρμάκου μετά των μερών του σώματος ή η εισπνοή της σκόνης. ΄Οταν τα ρούχα σας σκονισθούν με το φάρμακον μη τα ξαναφορέσετε πριν τα πλύνετε καλά με άφθονο νερό και σάπωνα. Μετά από κάθε εφαρμογήν μη καπνίζετε και μη τρώγετε πριν πλυθήτε καλά με νερό και σάπωνα. 4)Εις τα βαμβάκια, μη χρησιμοποιείτε ποσότητα μεγαλύτερη από 2,5 χιλιόγραμμα κατά στρέμα και κατά επέμβασιν. Δεν πρέπει να επικονιάζωνται βαμβακόφυτα με ανοιγμένες τις κάψες, λόγω του κινδύνου που διατρέχουν οι εργάται κατά την συλλογήν. 5)Εις αγρόν επιπασμένον με ενδρίνην, δεν  επιτρέπεται να εισέρχωνται εργάται πριν παρέλθουν   5  ημέραι,   εισερχόμενοι  δε  να  φέ(Αντί της σελ. 405) Σελ. 405(α) Τεύχος 439-Σελ. 3 ΄Αμυνα κατά των ασθενειών των Φυτών 16.Ε.β.29-31 ρουν υποδήματα, χειρόκτια και επενδύτην. 6)Απομακρύνατε τα ζώα από τας φυτείας που πρόκεται να σκονισθούν με ενδρίνην και μη τα αφήνετε να βοσκήσουν εις αυτάς πριν περάσουν 3 εβδομάδες από το σκόνισμα. 7)Προσοχή: Η ενδρίνη είναι φάρμακον μελισσοτοξικόν. Μη σκονίζετε φυτά εν ανθήσει. Δ.Οι παραβάται διώκονται κατά τας ποινικάς διατάξεις του Νόμ. 2147/52. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 